Source: http://www.estihirlap.hu/belfold/mori-bankrablas-felulvizsgalati-targyalas/4447/
Timestamp: 2013-05-24 19:10:11
Document Index: 15855610

Matched Legal Cases: ['bíróság ', 'bíróság ', 'Bíróság ', 'Bíróság ', 'Kúria ', 'Kúria ']

Móri bankrablás – Felülvizsgálati tárgyalás | Belföld
2013. május 24. péntek, EszterNapkelte: 04:55 Napnyugta: 20:25	Győr:
Móri bankrablás – Felülvizsgálati tárgyalás
EH/MTI	2011. november 03., 18:13
BelföldBudapest	0	Megkezdődött a nyolc halálos áldozatot követelő móri bankrablás miatt elítélt Weiszdorn Róbert ügyének felülvizsgálati eljárása csütörtökön a Legfelsőbb Bíróságon; a jogerősen életfogytig tartó szabadságvesztésre ítélt férfi ismét sajnálatát fejezte ki a történtek miatt.
Weiszdorn Róbert már korábban, a másodfokú eljárás során is sajnálatát fejezte ki, a felülvizsgálati eljárásban csütörtökön ezt a maga és a korábban öngyilkosságot elkövető társa, Nagy László nevében is megismételte. Azt mondta: ő az, aki a leginkább szeretné meg nem történtté tenni a bűncselekményt. A Fővárosi Ítélőtábla tavaly decemberben ítélte életfogytig tartó szabadságvesztésre Weiszdorn Róbertet a 2002 májusában elkövetett bankrablás miatt. A férfi 40 év után bocsátható a leghamarabb feltételesen szabadlábra; Weiszdorn Róbert akkor 74 éves lesz. A felülvizsgálati eljárást Weiszdorn védője kezdeményezte. Lichy József a bíróságon kifejtette: elsősorban az ítélet hatályon kívül helyezését kéri, mert a bíróság szerinte nem tett eleget maradéktalanul az indokolási kötelezettségének. Másodsorban pedig a bűncselekmény téves minősítésére hivatkozva kért ügyfelére enyhébb büntetést. A védő vitatta, hogy Weiszdorn Róbert eleve úgy ment volna a bankfiókba, hogy akár az ott tartózkodók élete árán is pénzt szerez. Hangsúlyozta: Weiszdorn egyedül a biztonsági őrre adott le lövést és azt sem létfontosságú szervre célozva, holott megtehette volna. Szerinte védence esetében nem állapítható meg sem az, hogy tettestárs volt, sem a több emberen elkövetett bűncselekményi minősítés, sem az előre kiterveltség. Sőt, okfejtése szerint Weiszdorn Róbert esetében az életellenes bűncselekmény nem, csak halált okozó testi sértés állapítható meg a fegyveres rablás mellett, amelyek viszont a kiszabott büntetésnél enyhébben büntetendőek.A vádhatóság képviselője ezzel szemben az ítélet hatályban tartását indítványozta. Az ügyész szerint a bíróság nem követett el olyan jogszabálysértést, amely az ítélet hatályon kívül helyezését indokolná. Szerinte a jogerős ítéletet kimondó Fővárosi Ítélőtábla helyes következtetéseket vont le, s az ügy tényállása és a kiszabott büntetés is megfelelő. A felülvizsgálati eljárásban egy hét múlva hirdet határozatot a bíróság.A Fővárosi Ítélőtábla tavaly decemberben mondta ki bűnösnek Weiszdorn Róbertet előre kitervelten, társtettesként, nyereségvágyból, több emberen elkövetett emberölés bűntette miatt. Az ítélet szerint ő volt az, aki segített a bankfiók feltérképezésében, a 2002. május 9-én elkövetett rablás idején pedig rálőtt a biztonsági őrre, majd – magát biztonsági őrnek kiadva – a pénzintézet ajtajához állt és elküldte az érkező ügyfeleket. A két fegyveres elkövető összesen nyolc embert gyilkolt meg, közülük hatan a helyszínen, ketten később a kórházban haltak meg. A móri bankrablás ügyében 2004. decemberében még Kaiser Edét mondta ki bűnösnek a Fővárosi Bíróság, majd egy évvel később a Fővárosi Ítélőtábla. Kaiser Ede két és fél éve töltötte a móri bankrablás miatt jogerősen kiszabott szabadságvesztését, amikor ügyében 2008 áprilisában perújítást rendeltek el. A nyomozók ezt megelőzően bejelentették: az újabb bizonyítékok szerint mégsem ő követte el a móri bűncselekményt, hanem Weiszdorn Róbert és az előzetes letartóztatása során 2007 júliusában öngyilkosságot elkövető társa, Nagy László. Kaiser Edét az idén januárban ítélte el jogerősen a Fővárosi Ítélőtábla rablások és más bűncselekmények miatt, ezzel lezárult a perújítási eljárása, s így jogerőssé vált, hogy nem róható a terhére a nyolc halálos áldozatot követelő móri bankrablás. A bűncselekménnyel ugyancsak megvádolt Hajdú Lászlóról – aki időközben nevet változtatott – ugyancsak az idén januárban mondta ki jogerősen a Fővárosi Ítélőtábla, hogy nincs köze a móri bűncselekményhez.
A Legfelsőbb Bíróság helybenhagyta Weiszdorn életfogytiglani szabadságvesztés-büntetését A Legfelsőbb Bíróság (LB) csütörtökön elutasította a nyolc halálos áldozatot követelő móri bankrablás ügyében Weiszdorn Róbert felülvizsgálati kérelmét, és hatályában fenntartotta a korábban jogerősen kiszabott életfogytiglani szabadságvesztést. A Fővárosi Ítélőtábla...
Tagad a Flórián téri bankrablás és túszejtés vádlottja Tagadta bűnösségét és vallomást sem kívánt tenni a két évvel ezelőtti Flórián téri fegyveres bankrablás és túszejtés vádlottja a Fővárosi Bíróságon (FB) kedden megkezdődött büntetőperben. Molnár Tamást állami szerv kényszerítése...
A Kúria helyt adott Cser Ágnes felülvizsgálati kérelmének A Kúria helyt adott Cser Ágnes felülvizsgálati kérelmének, és felfüggesztette annak a jogerős ítéletnek a végrehajtását, amely semmissé nyilvánította az Egészségügyi Dolgozók Demokratikus Szakszervezetének (EDDSZ) 2010-es, Cser Ágnes elnökké választásáról...
Felülvizsgálati indítványt nyújtott be a Kúriához a Legfőbb Ügyészség a Cozma-ügyben Felülvizsgálati indítványt nyújtott be a Kúriához a Cozma-gyilkosság ügyében hétfőn a Legfőbb Ügyészség indokolási kötelezettség jelentős mértékű elmulasztása miatt.A Legfőbb Ügyészségnek az MTI-hez eljuttatott közleménye szerint a jogerős ítéletben megállapított...
A strandon vették őrizetbe az újpesti bankrablót A strandon fogták el a rendőrök a július elején elkövetett újpesti bankrablás gyanúsítottját – közölte a Budapesti Rendőr-főkapitányság (BRFK). A közlemény szerint a 29 éves férfi még július 6-án fegyverrel...
Címkék: 2007, 2008, bankfiók, bankrablás, bíróság, bűncselekmény, büntetés, egyedül, elítélt, eljárás, előzetes, emberölés, fegyveres, fegyveres rablás, fővárosi bíróság, hajdú, halálos, halált okozó testi sértés, ítélet, jogerős, kaiser ede, minősítés, móri bankrablás, nagy lászló, pénzintézet, rablás, sertés, testi sértés, tettestárs, ügyész, weiszdorn róbert	Hozzá szólna a hírhez?
Elindult a “T.E.S.I. – Mindenki testnevelése” projekt
A Magyar Diáksport Szövetség (MDSZ) pénteken elindította a "T.E.S.I. - Mindenki testnevelése" elnevezésű kiemelt projektet, amelynek része egy új...	Halmos Gábor a Balatoni Hajózási Zrt. új vezérigazgatója	Halmos Gábor gazdasági igazgatót választotta a Balatoni Hajózási Zrt. vezérigazgatójának a...	Holokauszttagadás miatt perlik a Jobbikost	Feljelenti a Demokratikus Koalíció (DK) Gaudi-Nagy Tamás jobbikos országgyűlési képviselőt a...	Naponta új videoval bővülhet a Budapest Portál	Átlagosan napi egy friss videoanyaggal bővülhet a Budapest Portál, ha a Fővárosi Közgyűlés jövő...	RSS
Elindult a "T.E.S.I. - Mindenki testnevelése" projektCsaknem tízezer fontért kelt el a világ legdrágább pásztorkutyájaSzívtipró Ruby állítása szerint hazudott a korábbi vallomásaibanHalmos Gábor a Balatoni Hajózási Zrt. új vezérigazgatójaJoao Moutinho és James Rodriguez Monacóba költözik	Kategóriák